- ALAPÍTÓ-ELNÖKI NYILATKOZAT - 2015. december 1. –
- GONDOLATOK EGY ÁLLÍTÓLAGOS KÖZGYŰLÉS ELÉ -
Kedves Laci! 

Köszönöm a Kiss Miklósról írott csodálatos sorokat... Hallottam, hogy milyen felemelő volt a megemlékezés... Meg kell mondanom, hogy nem szeretnék egy olyan egyesület tagja maradni, ahol Kiss Miklós apotheózisa folyik, még akkor sem, ha ez együtt halad Dudich Bandi apotheózisával.
Egyáltalán, semmiféle apotheózisban nem szeretnék részt venni. Így már teljesen világos, hogy miért nem értesz egyet a Vitakör többi nagy tagjáról (Tavaszy, Lontay, Horváth, stb.) történő megemlékezéssel, amelyet a 2015. évi Közgyűlésre terveztem. A jelenlegi vezető koncepció szerint ők mindannyian eltörpülnek Kiss Miklós mellett. Kiss Miklós lett az Egyetlen Ikon.
Egyáltalán lesz 2015-ös Közgyűlés? És ha netán lesz, mikor lesz? Mi lesz a progam? Ki, mikor készített elő bármit? 2012-ben volt az utolsó közgyűlésünk, noha az Alapszabály egészen mást ír elő... Elnökség? 2010. óta egyetlen ülése volt, 2014. januárjában - pedig félévenként kellene tartani...
Meggyőződésem, hogy a Filozófiai Vitakör paranoid állapotba került!  Meg kell szüntetni, mielőtt kikiáltja Kiss Miklós Körré való átalakulását. A Vitakör az 1992-es bejegyzés szerint "tudományos egyesület" !!! Hát, ez nagyon kétségessé vált az utóbbi 1-2 évben - azzal együtt, hogy a Kör már nem az Alapszabály előírásainak megfelelően működik. Mindezek alapján a Kör-t jogosan fel lehetne oszlatni... 

Kétségbeesett üdvözlettel: 

Csaba 

Utóirat: Ezeket a sorokat biztosan nem adod a Kör-be, mert ellenkeznek

a nézeteiddel, és így a meghirdetett "kemény vonaladdal" sem egyezik.

Nem baj, el fogom mondani!

